# Раздел І

**ТЕХНИЧЕСКА СПЕЦИФИКАЦИЯ**

Обществена поръчка - публично състезание с предмет: **„Текущ ремонт на общински пътища на територията на община Добричка”**

1. **ОПИСАНИЕ НА ПРЕДМЕТА НА ПОРЪЧКАТА**

Предмет на обществената поръчка е извършването на строителни и монтажни работи по текущ ремонт на участъци от пътища собственост на община Добричка. Обществената поръчка е разделена на три обособени позиции – по териториален (районен) принцип:

В южна и източна посока от гр.Добрич: **Обособена позиция 1**: „Текущ ремонт на общински пътища в района на селата Богдан, Бранище, Дебрене, Дончево, Драганово, Котленци, Одърци, Опанец, Плачи дол, Победа, Пол. Минково, Пол. Свещарово, Попгригорово, Прилеп, Приморци, Пчелино, Соколник, Стефаново, Община Добричка“;

В западна посока от гр.Добрич: **Обособена позиция 2**: „Текущ ремонт на общински пътища в района на селата Алцек, Бдинци, Бенковски, Владимирово, Воднянци, Вратарите, Гешаново, Енево, Златия, Ловчанци, Медово, Миладиновци, Ново Ботево, Подслон, Полковник Иваново, Самуилово и Ф.Дянково, Община Добричка“.

В северна посока от гр.Добрич: **Обособена позиция 3**: „Текущ ремонт на общински пътища в района на селата Божурово, Врачанци, Ген.Колево, Добрево, Камен, Козлодуйци, Крагулево, Ломница, Малка Смолница, Овчарово, Паскалево, Росеново, Свобода, Сливенци, Смолница, Тянево, Царевец, Черна, Община Добричка“.

С извършването на ремонтните работи ще се осигури техническо състояние на общинските пътища съответстващо на изискванията за безопасно ползване на пътищата в общината. Ще се извърши отстраняване на единични повреди и деформации по пътната настилка вкл. отстраняване на отделни повреди по земното платно, ремонт на отделни разрушения /дупки, пукнатини, обрушени ръбове и др./по пътното платно; отстраняване на отделни деформации /вълни, коловози и други неравности/.

При обществената поръчка е фиксирана крайната цена на договора и количествата изпълнени дейности са в зависимост от предложените единични цени. Ориентировъчно се предвижда да се ремонтират 10 900кв.м. асфалтова настилка.

1. **ОПИСАНИЕ НА ПРЕДВИДЕНИТЕ СТРОИТЕЛНИ – РЕМОНТНИ РАБОТИ ПО ВСЯКА ОБОСОБЕНА ПОЗИЦИЯ**

**Обособена позиция 1:** „Текущ ремонт на общински пътища в района на селата Богдан, Бранище, Дебрене, Дончево, Драганово, Котленци, Одърци, Опанец, Плачи дол, Победа, Пол. Минково, Пол. Свещарово, Попгригорово, Прилеп, Приморци, Пчелино, Соколник, Стефаново, Община Добричка“.

В обхвата на обособената позиция са включени следните общински пътища: DOB1104-/ІІІ-970/Победа-Полк.Минково-Котленци-Полк.Свещарово-Поп Григорово/; DOB1071 /ІІ-97-Дончево - Опанец-Драганово/; DOB2116 /ІІ-27-Плачи дол-Бранище/; DOB1107 /ІІ-71-Одърци-община Балчик/; DOB3103 /Славеево-Пчелино/; DOB2114 /DOB1071-Богдан-Община Добрич/; DOB3119 /Батово- Прилеп/; DOB3118 /ІІ-29–Дебрене/; DOB3102 /ІІ-29-Стефаново/; DOB3106 /ІІ-29-Соколник/; DOB3112 /Дончево–птицекомбинат Дончево/; DOB3117 /ІІ-27–Приморци/; DOB3120 /DOB3119-х.Батово/; Местен път № 69242.0.74 с. Стефаново от км 0+000 до км 1+225

Ориентировъчно се предвижда да се ремонтират 2 050 кв.м. асфалтова настилка.

**Обособена позиция 2:** „Текущ ремонт на общински пътища в района на селата Алцек, Бдинци, Бенковски, Владимирово, Воднянци, Вратарите, Гешаново, Енево, Златия, Ловчанци, Медово, Миладиновци, Ново Ботево, Подслон, Полковник Иваново, Самуилово и Ф.Дянково, Община Добричка“

В обхвата на обособената позиция са включени следните общински пътища: DOB1095 /ІІ-71-Смолница-Ловчанци-Полк.Иваново/; DOB1199 /ІІІ-207-граница общ.Тервел-Бенковски-Владимирово/; DOB2100 /Карапелит-Медово-Бенковски/; DOB2073 /Гешаново-Енево-DOB2100; DOB2072 /ІІІ-7106-Подслон/; DOB3094 /ІІ-71-Алцек/; DOB3101 /ІІ-71-Златия – Самуилово-ІІ-27/; DOB3113 /ІІ-27-Бдинци-община Вълчи дол/; DOB3115 /ІІ-27-Бдинци-Вратарите/; DOB3111 /ІІІ-2702– Ново Ботево/; DOB2096 /ІІ-71- Фелдфебел Денково/; DOB3093 /ІІ-71- Миладиновци – Ловчанци-DOB1095/

Ориентировъчно се предвижда да се ремонтират 7 650 кв.м. асфалтова настилка.

**Обособена позиция 3:** „Текущ ремонт на общински пътища в района на селата Божурово, Врачанци, Ген.Колево, Добрево, Камен, Козлодуйци, Крагулево, Ломница, Малка Смолница, Овчарово, Паскалево, Росеново, Свобода, Сливенци, Смолница, Тянево, Царевец, Черна, Община Добричка“

В обхвата на обособената позиция са включени следните общински пътища: DOB2176 /ІІІ-293-общ.Крушари-Черна-Житница-Тянево/; DOB1108 /ІІІ-293-Росеново-Божурово-община Крушари/; DOB3097 /Козлодуйци-Смолница/; DOB2110 /ІІІ-293-Овчарово-Сливенци/; DOB3090 /Лясково-Камен/; DOB2121 /ІІ-29-Царевец-DOB1122/; DOB1122 /ІІ-29-община Ген.Тошево/; DOB3124 /ІІІ-293-Свобода – Добрево/; Местен път „Овчарово – Добрево“; DOB3092 /DOB2176 – Крагулево/; DOB3125 /ІІІ-293-Божурово/DOB1108; DOB3123 /ІІ-29-Ген. Колево/; DOB2070 /ІІ-97-Врачанци/; DOB2109 /ІІІ-293-Ломница-Овчарово-DOB1095/; DOB3098 /Козлодуйци-Росеново/; DOB3099 /ІІ-71-Малка Смолница

Ориентировъчно се предвижда да се ремонтират 1 230кв.м. асфалтова настилка.

При изпълнение на ремонта на пътищата ще се извършат следните основни дейности:

**ДЕЙНОСТ 1**

Ремонт на асфалтова настилка задължително включваща:

* частично фрезоване, почистване; подготовка на основата
* при необходимост: оформяне и профилиране; частично попълване на основата с подходящ материал;
* битумен разлив;
* полагане на плътен асфалтобетон тип "Б" с дебелина в уплътнено състояние 4см

**ДЕЙНОСТ 2**

Изкърпване на дупки в асфалтова настилка задължително включваща:

* фрезоване или оформяне и профилиране на асфалтова настилка, подготовка на основата, попълване с подходящ материал изравнителна настилка / чакъл или неплътен асфалтобетон с необходимата дебелина до получаване на равна повърхност;
* битумен разлив;
* полагане на плътен асфалтобетон тип "Б" с дебелина в уплътнено състояние 4см;
* заливане на фугите с разтопен битум;
* поръсване на залетите части с каменно брашно

Дейностите се извършват при стриктно спазване на изискванията, вкл. технологичните на Наредба №РД-02-20-19 от 12.11.2012 год. за поддържане и текущ ремонт на пътищата и Техническа спецификация на Агенция „Пътна инфраструктура“ от 2014год.

1. **ОБХВАТ НА ДЕЙНОСТИТЕ**

Обхватът на изпълнението на договора включва най-малко, но не се ограничава, в следните задължения на Изпълнителя по настоящата обществена поръчка:

• Подготовка на строителната площадка, включително временна организация на движението при извършването на строителството.

• Доставка на суровини и материали, осигуряване на механизация, работна сила и всякакви услуги и дейности, необходими за изпълнение на строителството;

• Изпълнение на строително-ремонтни работи (СРР) в съответствие с приложимите норми и правила за този вид дейност включително свързани с осигуряване на безопасни и здравословни условия на труд, опазване на околната среда;

• Изпълнение на строително-ремонтни работи (СРР) в съответствие с настоящата техническа спецификация и изискванията, вкл. технологичните на Наредба №РД-02-20-19 от 12.11.2012 год. за поддържане и текущ ремонт на пътищата, Техническа спецификация на Агенция „Пътна инфраструктура“ от 2014 год. и Технически правила и изисквания за поддържане на пътища на АПИ от 2009 год.

• Приемане на изпълнените СРР, включващо при приложимост, единични и общи изпитвания;

• Отстраняване на недостатъци или дефекти, констатирани в процеса на ремонта и при приемането на извършените дейности, както и отстраняване на дефекти през гаранционните срокове;

• Изпълнение на всички изисквания към дейността на Изпълнителя съгласно приложимата нормативна уредба, тази спецификация и договора за изпълнение на СМР.

**Организационно технически мероприятия:**

**Организиране на обекта**

Изпълнителят организира строителната площадка и осигурява необходимите условия за работа на обекта.

Подготовка на строителната площадка, включително временна организация на движението при извършването на строителството.

Организирането на работната площадка и обекта като цяло се съгласува между изпълнителя и възложителя.

Възложителят, чрез кметовете/кметски наместници на населеното място осигуряват площадката за събирането и натрупването на фрезованото количество асфалтобетонова смес и площадка за складирането на инертните материали.

В населените места Възложителят ще информира изпълнителя за мястото, където би могъл да се свърже към водоснабдителната и електроразпределителната мрежи. Изпълнителят при необходимост осигурява мобилна станция за ел. захранване.

Временните съоръжения, необходими за организиране на дейностите са собственост на Изпълнителя, същият ги демонтира след приключване на изпълнението.

**Организация на движението.**

Изпълнението на договора се извършва при спазване изискванията на Наредба № 3 от 16.08.2010 г. за временната организация и безопасността на движението при извършване на строително-ремонтните работи по пътищата и улиците.

Изпълнителят е длъжен в приложимите случаи да изготви и съгласува с компетентните органи, проект за организация на движението при изпълнение на дейностите и да спазва същия при изпълнение на СРР.

В приложимите случай се изготвя проект и график за прилагането му или схеми по чл.77 от Наредба № 3 от 16.08.2010 г. Изпълнителят извършва необходимите действия за съгласуване на действията си по временна организация на движението с контролните органи.

Изпълнителят е длъжен да изгради всички временни съоръжения необходими за извършване на строителните и монтажните работи, както и тяхното отстраняване след приключване на работата.

**Изпълнението на строителните работи** включително доставката на материали, измерване и приемане на извършените работи се извършва при спазване на изискванията на Наредба №РД-02-20-19 от 12.11.2012 год. за поддържане и текущ ремонт на пътищата, Техническа спецификация на Агенция „Пътна инфраструктура“ от 2014 год. и Технически правила и изисквания за поддържане на пътища на АПИ от 2009 год., последните две налични на <http://www.api.bg/index.php/bg/normativna-baza/tehnicheski-specifikacii>, включително по отношение на :

* източници на материали или нестандартни материали;
* контрол на материалите, съхранение и транспорт;
* изисквания към материалите; вземане на проби и изпитвания;
* строителни изисквания за изпълнение - земни работи, асфалтови работи; отводняване и др.;
* измерване и приемане на завършените работи.

Изпълнителят е задължен да извършва всички изисквания от нормативната уредба изпитвания; да съдейства на представителите на Възложителя при контролни изпитвания чрез осигуряване на достъп, предоставяне на пробни тела и мостри.

Изпълнителят осигурява необходимите изпитвания за удостоверяване на съответствието на извършените дейности с приложимите стандарти.

**Трудова и здравна безопасност при изпълнение на ремонтните дейности**

Изпълнението на договора се организира в съответствие с всички наредби, инструкции и други законови документи засягащи трудовата и здравна безопасност на работниците, касаещи изпълнението на строителните и монтажните работи на обекта,.

Изпълнителят ще осигури здравословни и безопасни условия на труд на всички хора на обекта и/или на тези които могат да бъдат засегнати при изпълнение на дейностите, предмет на поръчката.

Изпълнителят трябва да спазва всички правила и изисквания за безопасност на труда по Закона за здравословни и безопасни условия на труд и на Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.

Изпълнителят осигурява противопожарната защита на обекта при спазване на действащите законови разпоредби и изискванията на съответните противопожарни служби.

**Изисквания относно опазване на околната среда.**

Изпълнителят е отговорен за спазване на всички изисквания по опазване на околната среда от неблагоприятни въздействия по време на изпълнението на СРР. В частност, Изпълнителят ще идентифицира възможните неблагоприятни въздействия върху околната среда и населението и ще предвиди мерки за ограничаването им до нива, които са допустими според нормативните документи, или по-ниски.

Специални мерки трябва да бъдат взети да се избегне разливане на гориво, хидравлична течност, други въглеводороди и разтворители и други вкл. и опасни отпадъци. Всички отпадъци ще бъдат депонирани безопасно така че да не се замърсят почвите, подпочвените води или водните пластове.

Изпълнителят ще вземе специални мерки да не повреди естествената природна среда в и около обекта. Изпълнителят ще последва указанията на Възложителя и компетентните длъжностни лица за опазване на околната среда при защитата на фауната и флората.

Изпълнителят осигурява спазването на чл.13 от Наредба за управление на строителните отпадъци и за влагане на рециклирани строителни материали. При необходимост част от фрезованото количество асфалтобетон може да се вложи за подсилване или укрепване.

Почистване:Изпълнителят трябва да отстранява и премахва от района на строителната площадка всички отломки и отпадъци с честота, позволяваща спокойна работа.

Всички отпадъци в следствие на почистването са собственост на Изпълнителя и трябва да се отстранят от Площадката по начин, който да не предизвиква замърсяване по пътищата и в съседните имоти. Веднага трябва да се премахва всяка почва или кал, която може да се разнесе от гумите на автомобили.

Окончателно почистване:След завършване на СРР Изпълнителят трябва да почисти и да остави Площадката в чисто състояние. В случай че Изпълнителят не успее, откаже или пренебрегне премахването на отпадъците, временните съоръжения или не почисти, както се изисква в настоящето, то Възложителят може, без това да го задължава, да отстрани и изхвърли тези отпадъци и временни съоръжения, както и да почисти настилките и тротоарите. Направените във връзка с това разходи ще се приспаднат от дължимите пари или ще бъдат дължими от Изпълнителя по този Договор.

**Други изисквания при изпълнение на дейностите**

Опазване на съществуващата инфраструктура

При извършване на СМР изпълнителят е длъжен да опазва подземната и надземната техническа инфраструктура и съоръжения. При нанасяне на щети да ги възстановява за своя сметка в рамките на изпълнението на възложената дейност.

Атмосферни влияния

Изпълнителят трябва да изпълнява дейностите така, че да предотврати повреди на обектите, предмет на дейностите, предизвикани от дъжд, мъгла, високи или ниски температури. Изключват се изключителни и непредвидени обстоятелства по смисъла на §2, т.17 и т.27 от ДР на ЗОП.

В случай на очакване на неблагоприятни атмосферни влияния и условия Изпълнителят осигурява защитена среда за завършване и/или извършване на определени видове работи с цел предпазване на обектите, предмет на дейностите.

Изпълнителят не може да се позовава на атмосферните условия, с изключение на непредвидени и изключителни обстоятелства за промяна на сроковете за изпълнение на договора. При лоши атмосферни условия, които биха попречили за качествено изпълнение на конкретен вид дейност, Изпълнителят уведомява Възложителя, като прилага съответните доказателства (документи от съответната метеорологична станция, справка за работните дни, както и други документи, доказващи настъпване за непредвиденост), както и всички документи поискани от Възложителя. Срокът за изпълнение на дейностите се урежда с подписване на допълнително споразумение между страните по договора.

**Проверка**

Качеството и количеството на изпълнените работи може да бъде проверявано във всеки един момент. Когато това не може да стане с помощта на Изпълнителя, се определя срок за привличане на външни специалисти. В този случай, разходите са изцяло за сметка на Изпълнителя.

**Измерване приемане на извършените работи.**

А) Мерни единици

Работите се измерват в единиците, които са посочени в ценова таблица - квадратни метри

Б) Измерване на извършените работи.

При започване на дейностите количествата ще бъдат уточнявани на място и ще бъдат съобразени с осигурения финансов ресурс за всеки обект.

След завършване на строителните работи замерването се извършва от представители на Възложителя в присъствието на Изпълнителя / негови представители.

В) Приемане на работите

Видове работи или части от тях се приемат от Възложителя (представители на Възложителя) след като са завършени изцяло, в съответствие със спецификациите, правилата за изпълнение на съответния вид СМР и с материалите или продуктите, удовлетворяващи изискванията за качество и приложимите стандарти.

Възложителят има право да откаже приемане на изпълнението, когато бъдат установени несъответствия на изпълненото с уговореното или бъдат констатирани недостатъци и да даде подходящ срок за отстраняването им.

Възложителят може да откаже да приеме изпълнението при съществени отклонения от договореното в случай, че констатираните недостатъци са от такова естество, че не могат да бъдат отстранени в рамките на срока за изпълнение на Договора или резултатът от изпълнението става безполезен за Възложителя.

Качеството и количеството на изпълнените работи може да бъде проверявано във всеки един момент.

При приемане на асфалтовото покритие, Изпълнителят е длъжен да представи на Възложителя, протокол от лабораторно изпитване на асфалтовата смес, в приложимите случаи и за достигната дебелина и коефициент на уплътнение, издаден от лицензирана лаборатория.

Възложителят има право да изисква вземане на сондажни ядки на посочените от него места за лабораторното изпитване, което да се извърши в присъствието на представител на Възложителя. Изпълнителят е длъжен да възстанови получените отвори при вземането на сондажните ядки с подходящ материал. При положение, че се установи наличието на дефект или пропуск, Изпълнителят поема разходите за изпитването.

1. **ИЗИСКВАНИЯ КЪМ ИЗПЪЛНИТЕЛЯ**

Изпълнителят на поръчката следва да е строител по смисъла на чл.163 от Закона за устройство на територията, за когото са налице обстоятелствата на чл.3, ал.1 от Закона за камарата на строителите. Изпълнителят на поръчката следва да има право да извършва строителство на територията на Република България на строежи от четвърта или по-висока категория строежи, съгласно чл.137, ал. 1 от ЗУТ и втора група, съгласно чл.5 ал.1, т.2 от Правилника за реда за вписване и водене на централния професионален регистър на строителя – строежи от транспортната инфраструктура.з

Изпълнителят следва да разполага с :

**Основна механизация**

Основните машини, с които изпълнителят трябва да разполага са най-малко:

- Асфалтополагач – 1брой;

- Гудронатор – 1 брой;

- Валяк самоходен пневматичен – 1 брой;

- Валяк бандажен – 1 брой;

- Фреза с ширина 50см. – 1 брой;

С оглед осигуряване качеството и спазване на технологията по изпълнение на дейностите по полагане на асфалтови смеси е необходимо наличие на асфалтова база (собствена или наета) – 1 брой /стационарна или мобилна/.

Предвидената механизация трябва да бъде в добро работно състояние. Изпълнителят е задължен да поддържа и запази същата за цялото времетраене на строителството на обекта.

**Персонал**

Наличие на персонал за ръководство, контрол на качеството и безопасността на труда при изпълнение на дейностите:

- Технически ръководител на обекта, отговарящ на изискванията на чл. 163 а, ал. 2 и 3 от ЗУТ или еквивалентно;

- Отговорник за контрола на качеството, който да притежава удостоверение за контрол върху качеството на изпълнение на строителството или еквивалентно;

- Експерт по безопасност и здраве в строителството, който да притежава удостоверение за „Длъжностно лице за безопасност и здраве” съгласно Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно.

**Застраховка „Професионална отговорност“**

Юридическото лице, което ще изпълнява строителството следва да е застраховано по реда на Наредбата за условията и реда за задължително застраховане в проектирането и строителството в съответствие с изискванията на чл.171 или чл.171а или чл. 173 от ЗУТ.

Минималната застрахователна сума следва да е в съответствие с чл.5, ал.2, т.4 от Наредбата за условията и реда за задължително застраховане в проектирането и строителството – 100 000 лева.

Застраховка „Професионална отговорност“ се поддържа до изтичане на гаранционните срокове на изпълненото строителство.

1. **ВИДОВЕ И КОЛИЧЕСТВА СТРОИТЕЛНИ РАБОТИ ПРЕДВИДЕНИ ЗА ИЗПЪЛНЕНИЕ**

Дейностите, предмет на договора са текущ ремонт на асфалтовата настилка на общинските пътища на територията. Всяка от обособените позиции обхваща общински пътища с обща дължина от 50-70 км. Участъците определени за текущ ремонт ще бъдат възлагани с Възлагателно писмо. Всеки възложен за ремонт път е самостоятелна задача за изпълнение. В срок от 7 (седем) дни от получаване на Възлагателното писмо представители на Възложителя и Изпълнителя извършват оглед на място, като определят конкретните видове и количества работи, които следва да се извършат при изпълнение на задачата: ремонт на участък /Дейност 1/ и изкърпване на дупки /Дейност 2/:

**ДЕЙНОСТ 1**

Ремонт на асфалтова настилка задължително включваща:

* частично фрезоване, почистване; подготовка на основата
* при необходимост: оформяне и профилиране; частично попълване на основата с подходящ материал;
* битумен разлив;
* полагане на плътен асфалтобетон тип "Б" с дебелина в уплътнено състояние 4см

**ДЕЙНОСТ 2**

Изкърпване на дупки в асфалтова настилка задължително включваща:

* фрезоване или оформяне и профилиране на асфалтова настилка, подготовка на основата, попълване с подходящ материал изравнителна настилка / чакъл или неплътен асфалтобетон с необходимата дебелина до получаване на равна повърхност;
* битумен разлив;
* полагане на плътен асфалтобетон тип "Б" с дебелина в уплътнено състояние 4см;
* заливане на фугите с разтопен битум;
* поръсване на залетите части с каменно брашно

Определят се сроковете за започване и сроковете за завършване на всеки от възложените за ремонт пътища.

Общото количество на възложените за изпълнение дейности не може да надвишава осигурения финансов ресурс за съответната обособена позиция.

При изпълнението на дейностите се спазват техническите и технологичните изисквания на „Техническа спецификация“ на Агенция “Пътна инфраструктура“, одобрена през 2014 година, ПИПСМР раздел „Пътища и улици” и приложение 1 и приложение 2 на Наредба РД-02-20-19 от 2012г. за поддържане и текущ ремонт на пътищата и всички приложими правила, норми и нормативи.

1. **ПРИЕМАНЕ НА ИЗПЪЛНЕНИЕТО**

Отчитането на действително извършените строителни работи ще се извършва с попълването на Протокол за всека задача – текущ ремонт на общински път, възложен за изпълнение.

Видове работи или части от тях се приемат от Възложителя (представители на Възложителя) след като са завършени изцяло, в съответствие със спецификациите, правилата за изпълнение на съответния вид СМР и с материалите или продуктите, удовлетворяващи изискванията за качество и приложимите стандарти.

Възложителят има право да откаже приемане на изпълнението, когато бъдат установени несъответствия на изпълненото с уговореното или бъдат констатирани недостатъци и да даде подходящ срок за отстраняването им.

Изпълнителят отстранява за сметка установените недостатъци или несъответствия в срока указан от Възложителя.

За всяка една от дейностите Възложителят има право да откаже да приеме изпълнението при съществени отклонения от изискванията и при условията на договора за изпълнение на поръчката.

С протокол се приемат работите по отстраняване на установените в гаранционните срокове дефекти или недостатъци.

1. **ОБМЕН НА ИНФОРМАЦИЯ ПРИ ИЗПЪЛНЕНИЕ НА ПОРЪЧКАТА**

Обменът на информация при изпълнение на поръчката се осъществява писмено на адрес: град Добрич, ул. „Независимост“ №20; e-mail: [obshtina@dobrichka.bg](mailto:obshtina@dobrichka.bg) Контакти ще се осъществяват и между представители на Възложителя и Изпълнителя на посочените в приложенията към договора „Списък на лицата за ръководство, контрол на качеството и безопасността на труда при изпълнение на дейностите“ адреси и телефони.

Изготвил:

инж.Таня Василева

*директор дирекция УТСОСПООС*